Index - Bulvár - Károly herceg a legelegánsabb férfi
Károly herceg a legelegánsabb férfi
Az Esquire magazin Károly herceg brit trónörököst tartja a legelegánsabb férfinek a világon. Barack Obama csak negyedik lett, míg Gordon Brown brit miniszterelnök a lista végét erősíti.
Az Esquire magazin a brit Károly herceget tartja a világ legjobban öltözött férfijének. A lap szerint II. Erzsébet 60 éves fia mindig megfelelő öltönyben jelenik meg, amelyet finom selyem nyakkendővel egészített ki. "Mindig hihetetlenül elegáns" - írja az Esquire.
A brit trónörökösnek a versenyben olyan elegánsnak tartott hírességeket sikerült megelőznie, mint a teniszező zseni Roger Federer, az amerikai rapper Andre 3000, vagy éppen a januárban beiktatott Barack Obama amerikai elnök, írja az AFP.
A további brit versenyzők közül Gordon Brown miniszterelnököt Károllyal szemben az egyik legrosszabbul öltözött politikusnak nevezték. Hasonlóan rossz véleménnyel volta, Boris Johnson londoni polgármesterről, akinek a megjelenését elég kaotikusnak tartják, a haja pedig úgy néz ki, mint egy szénaboglya.